Diari Oficial de la Generalitat Valenciana


Sumari del DOGV 267, del 08-07-1985 (1985/804603)

ORDRE de 14 de juny de 1985, de la Conselleria de Cultura, Educació i Ciència, per la qual s'obri el termini per tal que els centres d'Educació General Bàsica puguem formular sol.licitud, per incorporar-se al programa de reforma del cicle superior en el curs 1985-86.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   267

Data del DOGV
:   08-07-1985

Secció del DOGV
:   ALTRES DISPOSICIONS

Número del document
:   1985/804603


Data del document
:   14-06-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 14 de juny de 1985, de la Conselleria de Cultura, Educació i Ciència, per la qual s'obri el termini per tal que els centres d'Educació General Bàsica puguen formular sol.licitud, per incorporar-se al programa de reforma del cicle superior en el curs 1985-86.  
L'Ordre de 25 de setembre de 1984 de la Conselleria de Cultura, Educació i Ciència (DOGV de 13-10-84) encetava a la Comunitat Valenciana el Programa de Reforma del Cicle Superior de l'EGB, convocant els centres públics i privats a l'experiència.   
La convocatòria pública esmentada ha generat tot un seguit d'accions dinamitzadores del quefer escolar que, en si mateix, ha suposat un considerable impuls a la renovació i posada al dia dels aspectes organitzatius, científics i metodològics dels nostres centres. I tot i que la disponibilitat de recursos i mitjans mate rials ha estat modesta, el nivell de dedicació del professorat, el grau de motivació i participació dels alumnes i l'índex de sensibilitat dels pares envers la formació dels seus fills s'han incrementat considerablement.   
Així, doncs, la Conselleria de Cultura, Educació i Ciència en continuar l'experiència de la Reforma en el Cicle Superior de l'EGB, estableix un març referencial, a través d'aquesta Ordre, que servirà de base per al curs vinent.   
Per tot això i en compliment del que estableix l'esmentada Ordre i fent ús de les facultats que m'han estat conferides per l?article 35)c de la Llei 5/1983 de 30 de desembre del Govern Valencià,   
DISPOSE:   
Article u  
Consolidat el Programa de Reforma en els Centres que l'han iniciada i a fi que puguen seguir aprofundint en l'aplicació del nou Projecte Curricular que es perfila s'estableixen les línies directrius de la fase experimental en els termes següents:   
1. L'elaboració d'un currículum obert i flexible adequat als diferents contextos geogràfics i culturals de l'àmbit de la Comunitat Valenciana i que es mostre especialment sensible a la llengua i la historia pròpies.   
2. La utilització d'una metodologia activa i participativa que siga capaç de generar processos d'aprenentatge personals i creatius.   
3. La recerca de noves tècniques i recursos didàctics a fi que, partint de la realitat concreta de l'entorn, puga articular-se un procés d'ensenyament interdisciplinar.   
4. El plantejament responsable i dinàmic de l'activitat dels professors, conjuntada i en equip, en termes d'animació i investigació del procés educatiu i l'actualització permanent i el reciclatge del professorat per fer front al repte que suposa un Programa de Reforma com el que s'ha iniciat.   
5. L'avaluació i seguiment de l'experiència com a tal i la del progrés de l'alumne, individualment considerat i com a grup.   
6. El plantejament de l'experimentació amb corresponsabilitat de tots els elements que integren la comunitat escolar: alumnes, mestres, pares, autoritats, i institucions.   
7. La instrumentació d'un sistema escolar seqüenciat des de Pre-escolar fins als últims graus dels nivells obligatoris que garantesca l'adequada distribució de disponibilitats humanes, tècniques i materials afavorint, si de cas, els sectors més necessitats, en la línia d'allò que es proposa l'educació compensatòria.   
8. La incorporació de noves tecnologies, com ara la informàtica, sense oblidar aspectes puntuals de la component formativa, tals com l'educació de la sensibilitat l'educació artística i pre-tecnològica, l'educació per a la salut, etc.   
9. L'obertura d'un banc de dades i documentació al servei de les escoles, comptant amb les seues aportacions i en conexió amb les altres Comunitats de l'Estat.   
10. El foment, en fi, d'hàbits de convivència i respecte mutus, per a la participació, el pluralisme democràtic i l'educació per a la pau.   
Article dos  
Els Centres que han iniciat enguany el Programa amb el caràcter de pre-experimentació al sisé nivell, continuaran, amb el mateix caràcter, amb els alumnes de seté i experimentaran, formalment, el sisé nivell.   
Article tres  
S'amplia per la present convocatòria, el nombre d'Escoles privades i públiques, per al Programa de Reforma del Cicle Superior, tot i atenent el necessari equilibri comarcal i de tipologia rural, semirural, urbana i suburbana, per tal que, la xarxa de centres siga una mostra significativa del total del territori de la nostra Comunitat Autònoma.   
Així doncs, tindran caràcter preferent aquelles escoles que, reunint els requisits de la present convocatòria, estiguen situades a les comarques on no hi hagen centres adscrits al Programa.   
Article quatre  
Es considerarà així mateix, la trajectòria que tinguen reconeguda les escoles en el camp de la Renovació Pedagògica i la seua incardinació en l'entorn.   
Article cinc  
Atés el ritme d'implantació de la Reforma al Cicle Superior, els Centres seleccionats a partir de la present convocatòria, iniciaran l'experiència del 6.é nivell d'acord amb:   
1. ?L'Avant projecte per a la Reforma de la segona etapa de l'EGB: Objectius generals i terminals d'àrea. Metodologia", publicat a "Vida Escolar" núm. 229-230 de 1984.   
2. Els plantejaments del document "La Reforma Escolar, ací i ara".   
3. Les aportacions i resultats que deriven de la pre-experimentació d'enguany.   
Article sis  
L'equip de professors de segona etapa dels centres que desitgen incorporar-se al Programa de Reforma del Cicle Superior hauran d'elaborar un projecte concret per al curs acadèmic 1985-86 a partir dels pressupostos assenyalats al punt anterior, tot i adaptant-los a la seua realitat escolar i recollint objectius, la metodologia, les mesures de flexibilitat organitzativa i el procediment d'avaluació de la programació proposada.   
Article set  
De l'esmentat projecte haurà de tenir-ne coneixement el Claustre de professors i reflectir-se en acta. Així mateix, haurà de comptar amb l'informe favorable del Consell de Direcció del Centre. Amb la qual cosa, el director de l'escola podrà subscriure la corresponent sol·licitud que, acompanyada del projecte, acta i informe es presentarà en els Serveis Territorials d'Educació, en el termini de 30 dies naturals a partir de la publicació de la present Ordre al Diari Oficial de la Generalitat Valenciana.   
Article vuit  
Els Serveis Territorials recaptaran de la Inspecció Tècnica l'informe oportú i dins del termini de deu dies remetran a la Direcció General d'Educació Bàsica i Ensenyaments Especials, tot l'expedient, fent constar les observacions i referències que els Senyors Caps de i s Serveis Territorials, tinguen a bé formular.   
Article nou  
Al sí de la Direcció General d'Educació Bàsica i Ensenyaments Especials es constituirà una Comissió de selecció que, presidida per l'Il·lm. Sr. Director General o persona en qui delegue, constarà dels següents membres:   
1. El Cap del Servei d'Inspecció i Avaluació de la citada Direcció General.   
2. El Cap del Servei d'Ordenació Acadèmica, de la Direcció General d'Educació Bàsica i Ensenyaments Especials.   
3. El Cap del Servei de Perfeccionament del Professorat i Renovació Pedagògica.   
4. Els Coordinadors del programa, en els respectius Serveis Territorials.   
5. Un funcionari tècnic del Servei d'Ordenació Acadèmica, que actuarà de Secretari.   
La Direcció General d?Educació Bàsica i Ensenyaments Especials, abans d'emetre dictamen definitiu, recalarà dels sindicats de professors que gaudesquen de representació oficial i dels moviments de Renovació Pedagògica, oficialment reconeguts, la seua qualificada opinió sobre els projectes presentats.   
Article deu  
La Direcció General d?Educació Bàsica i Ensenyaments Especials donarà suport tècnic, institucional i econòmic dins les seues possibilitats, al Programa de Reforma del Cicle Superior traslladant al Servei de Perfeccionament del Professorat i Renovació Pedagògica les actuacions més adients per al reciclatge del professorat que hi participe   
Article onze  
El Servei d'Ordenació Acadèmica de la Direcció General d'Educació Bàsica i Ensenyaments Especials assumirà la coordinació, seguiment, control i avaluació de l'esmentada fase experimental sense perjudici de les competències que la Inspecció Tècnica del nivell té reconegudes en l'avaluació general del sistema educatiu.   
Article dotze  
Per tal d'assistir a l'Il·lm. Sr. Director General d'Educació Bàsica i Ensenyaments Especials en la superior direcció, orientació i aplicació del calendari d'implantació del Programa de Reforma del Cicle Superior, es constituirà una Comissió Assessora, la composició de la qual es determinarà reglamentàriament i en la qual, si de cos, restaran representades les diferents instàncies que incideixen en el sistema escolar.   
Article tretze  
Els estudis cursats, dins del Pla de Reforma del Cicle Superior tenen, per als alumnes, els mateixos efectes acadèmics que els ordinaris de la segona etapa de l'EGB.   
DISPOSICIONS FINALS  
Primera  
S'autoritza a la Direcció General d'Educació Bàsica i Ensenyaments Especials perquè, en l'àmbit de les seues competències, dicte les normes i instruccions convenients per al ple desenrotllament del contingut d'aquesta Ordre.   
Segona  
Aquesta disposició entrarà en vigor l'endemà de la seua publicació al Diari Oficial de la Generalitat Valenciana.   
València, 14 de juny de 1985.   
El Conseller de Cultura, Educació i Ciència,  
CEBRIA CISCAR I CASABAN